Κέλυ Σακάκου

Η Κέλυ Σακάκου (1945 - 8 Ιανουαρίου 2017) ήταν Ελληνίδα τηλεπαρουσιάστρια, από τα «ιστορικά» πρόσωπα της τηλεόρασης στην Ελλάδα.https://www.newsit.gr/media/apokleistiko-i-kelly-sakakoy-paei-mega/1796293/
Εργάστηκε στην ΕΡΤ για 30 χρόνια (1972 - 2002), τόσο στη τηλεόραση παρουσιάζοντας το καθημερινό πρόγραμμα, όσο και στο ραδιόφωνο. Επίσης, εργάστηκε και ως εκφωνήτρια διαφημίσεων.https://www.enikos.gr/society/afti-itan-i-kelly-sakakou-photo/950257/

Γεννήθηκε στη Νέα Σμύρνη, τελείωσε τις εγκύκλιες σπουδές στην Ευαγγελική Σχολή Σμύρνης της Νέας Σμύρνης και φοίτησε στη Δραματική Σχολή του Πέλου Κατσέλη, με σκοπό να γίνει ηθοποιός. Μετά την αποφοίτηση από τη σχολή, δούλεψε για ένα διάστημα ως μέλος του θιάσου του Κώστα Βουτσά και της Σμαρούλας Γιούλη σε περιοδεία στο εξωτερικό, όταν έλαβε μέρος στο διαγωνισμό που προκηρύχθηκε από το ΕΙΡΤ για την πρόσληψη παρουσιαστριών. Μετά από έναν δύσκολο και πολύμηνο διαγωνισμό στον οποίο συμμετείχαν 800 υποψήφιες για τέσσερις θέσεις, η Σακάκου προσλήφθηκε αποτελώντας έτσι την πρώτη γενιά, μαζί με τη Νάκυ Αγάθου, τη Μακώ Γεωργιάδου και την Ρίτα Ασημακοπούλου. https://www.eirinika.gr/article/155035/eis-mnimin-kelly-sakakoy-enas-thrylos-tis-ellinikis-tileorasis-se-mia-synenteyxi-ek Η πρώτη της εκφώνηση ήταν το δελτίο καιρού του καναλιού. Από την ΕΡΤ έφυγε το 2002 εκμεταλλευόμενη ευεργετικές διατάξεις περί εθελουσίας εξόδου, ενώ τα επόμενα χρόνια συμμετείχε περιστασιακά σε πάνελ εκπομπών της ιδιωτικής τηλεόρασης.

Στην ΕΡΤ εκτός από την εκφώνηση του καθημερινού προγράμματος, η Σακάκου παρουσίαζε εκπομπές λογοτεχνίας και μουσικής στο Δεύτερο και Τρίτο πρόγραμμα της ΕΡΑ, https://ellinikoskinimatografos.gr/kelly-sakakou/  ενώ το 1985 και το 1987 ήταν η εκπρόσωπος της επιτροπής βαθμολογίας της Ελλάδας, στους τελικούς του  διαγωνισμού τραγουδιού της Eurovision.

Συμμετείχε σε μερικές κινηματογραφικές ταινίες, με πιο χαρακτηριστικές Τα τσακάλια του Γιάννη Δαλιανίδη, και το Μ΄ αγαπάς;  του Γιώργου Τσεμπερόπουλου. Από τη δουλειά της στον τομέα της διαφήμισης ξεχωρίζει η 15χρονη συνεργασία της με την δισκογραφική εταιρεία Minos EMI, της οποίας υπήρξε η φωνή των διαφημίσεών της.https://www.eirinika.gr/article/42761/vintage-story-otan-i-kelly-sakakoy-i-omorfi-dimofilis-sympathestati-paroysiastria

Ήταν παντρεμένη με τον ηθοποιό και αδερφό του Αλέκου Φασιανού, Σπύρο.https://www.eirinika.gr/article/155230/o-alekos-fasianos-koyniados-tis-kellys-sakakoy-den-perimename-oti-tha-fygei-toso Πέθανε τον Ιανουάριο του 2017, έξι μήνες μετά το θάνατο του συζύγου της, καταβεβλημένη ψυχικά από το γεγονός, αλλά και από τη νόσο του Πάρκινσον από την οποία έπασχε. https://flashnews.gr/post/297989/kelly-sakakoy-epasxe-apo-parkinson-kai-eixe-xasei-th-fwnh-ths/Για τον θάνατό της εξέδωσε ανακοίνωση η ΕΡΤhttps://www.tlife.gr/eidhseis-nea/i-ert-apoxaireta-tin-kelly-sakakou/499765/ αλλά και το Γραφείο Τύπου της ΝΔ. https://www.protothema.gr/greece/article/643449/pethane-i-kellu-sakakou-apo-tis-protes-parousiastries-tis-ellinikis-tileorasis/

Παραπομπές

Εξωτερικοί σύνδεσμοι
Η Κέλυ Σακάκου κατά την παρουσίαση του προγράμματος της ΕΡΤ, 1991
Η Κέλυ Σακάκου και ο Γιώργος Λεφεντάριος στο ραδιοφωνικό διαφημιστικό ημίωρο της MINOS, 1974

Σ
Κατηγορία:Πρόσωπα της ΕΡΤ